Protokoll 7/25 fylkesstyremøte 22. april 2025 kl. 16. – 19.

Sted: Digitalt på Teams

Til stede: Einar Fagerheim, styreleder

Thor Dagfinn Bjelland, nestleder

Turid R. Tafjord, styremedlem

Janet Fotland, styremedlem

Marius Søvik, styremedlem

Elin Frønsdal. Varamedlem

Solfrid Kjærvoll-Birkedal, daglig leder

Forfall: Hildegunn Haugland, varamedlem

Referent: Solfrid Kjærvoll-Birkedal, daglig leder

Innhold:

[Protokoll 7/25 fylkesstyremøte 22. april 2025 kl. 16. – 19. 1](#_Toc196383795)

[Sak 80/25 Velkommen til nye styremedlemmer og presentasjonsrunde 2](#_Toc196383796)

[Sak 81/25 Godkjenning av møteinnkalling. 2](#_Toc196383797)

[Sak 82/25 Godkjenning av saksliste 2](#_Toc196383798)

[Sak 83/25 Gjennomgang av vedtekter og ansvar 2](#_Toc196383799)

[Sak 84/25 Styreregler Norges Blindeforbund Rogaland 3](#_Toc196383800)

[Sak 85/25 Etiske retningslinjer 3](#_Toc196383801)

[Sak 86/25 Taushetsplikt 3](#_Toc196383802)

[Sak 87/25 Økonomi 3](#_Toc196383803)

[Sak 88/25 Møteplan for resten av 2025 4](#_Toc196383804)

[Sak 89/25 Kort gjennomgang av pågående saker og aktiviteter 5](#_Toc196383805)

[Sak 90/25 Regler for bruk av mail internt i styret 6](#_Toc196383806)

[Sak 91/25 Arbeidsgrupper og utvalg 6](#_Toc196383807)

[Sak 92/25 Bruk av Hvelvet 8](#_Toc196383808)

[Sak 93/25 Medlemskontakt 8](#_Toc196383809)

[Sak 94/25 Likeperson på Øye poliklinikkene i Stavanger og Haugesund 9](#_Toc196383810)

[Sak 95/25 Nedleggelse av brukerutvalg for hjelpemiddelsentralen NAV Rogaland 9](#_Toc196383811)

[Sak 96/25 Tandemprosjektet 9](#_Toc196383812)

[Sak 97/25 TT-saken 10](#_Toc196383813)

[Sak 98/25 Velodromprosjektet 10](#_Toc196383814)

[Sak 99/25 Skriftlige orienteringssaker 10](#_Toc196383815)

[Sak 100/25 Eventuelt 10](#_Toc196383816)

[Neste styremøte: 10](#_Toc196383817)

### Sak 80/25 Velkommen til nye styremedlemmer og presentasjonsrunde

Leder ønsket velkommen til Marius, nytt styremedlem. Alle møtedeltakere presenterte seg.

Vedtak: Tatt til orientering.

### Sak 81/25 Godkjenning av møteinnkalling.

Vedtak: Godkjent.

### Sak 82/25 Godkjenning av saksliste

Vedtak: Godkjent.

### Sak 83/25 Gjennomgang av vedtekter og ansvar

Paragraf 7 «Fylkeslagets styre» i NBF vedtekter ble opplest i sin helhet.

I vedtektene står det at minst 3 styremedlem skal være til stede i styremøte for at styret skal være beslutningsdyktig, i «Instruks for fylkeslagenes styrer i Norges Blindeforbund» står at styreleder, eller nestleder i styreleds forfall, skal være til stede under styremøtet. Her står også at daglig leder har rett og plikt til å delta i styremøtene. Det presiseres også at styret er økonomisk ansvarlig for fylkeslagets økonomi.

Daglig leder trekker frem §3.8 hvor det står at alle svaksynte og blinde i Norge i prinsippet har rett til å nyte godt av Blindeforbundets servicetiltak og støtteordninger, og at praksisen med at aktivitetssentrene kun er for medlemmer, ikke er i samråd med disse vedtektene. Dette løftes frem som egen sak på neste styremøte.

Vedtak: Styret er kjent med vedtektene og tar dem til etterretning.

### Sak 84/25 Styreregler Norges Blindeforbund Rogaland

Styrereglene ble lest høyt.

Vedtak: Tatt til etterretning.

Sak 85/25 Etiske retningslinjer

Vedtak: Styret er kjent med de etiske retningslinjene og tar disse til etterretning.

### Sak 86/25 Taushetsplikt

Taushetsplikten skal danne grunnlag for trygghet i møte, hvilket betyr at man kan diskutere og utveksle meninger, og at man praktiserer taushet i forhold til hvem som har sagt hva i styremøtene.

Av praktiske årsaker blir ikke taushetsplikten signert før neste møte. Styret sender epost til daglig leder med at den enkelte er innforstått med taushetsplikt, og at taushetsplikt signeres på neste møte.

Vedtak: Styret er kjent med taushetsplikten og tar denne til etterretning.

### Sak 87/25 Økonomi

Status regnskap 2025

* Funkis: I 2025 er fylkeslagets søkbare ramme utvidet til kr. 64.932. Dette utgjør en økning på 42% fra 2024.
* Det er søkt om økonomisk finansiering til tandemsykkeltur både til Blindeforbundets legat, kommersielt legat og Lions. Vi har p.t ikke mottatt svar fra disse enda.
* Daglig leder har vært i dialog med Bryne kro og hotell etter årsmøtet og fremlagt de feil og mangler som vi erfarte under arrangementet. Hotellet etterkommer lørdagens hovedrett for alle deltakerne, og dermed blir hotelloppholdet litt rimeligere.
* Sekretær har nå fått alle nødvendige tilganger til både signering og godkjenning i bank.
* Grunnet påske og mange fridager i mai, vil kontering og ajourføring av regnskap bli forsinket.
* Alle giroer for bespisning/matservering for medlemmer/deltakere på aktivitetssentrene i nord og sør er nå sendt ut for 2024.
* Kr. 474.871 på konto per 22.04.25. Da er faktura til Bryne kro og hotell ikke betalt.
* Styret er avhengig av terminrapporter for å drive forsvarlig, hvilket betyr at konteringsarbeidet må ha høy prioritet.

Fullmakter – viser til sak 63/25 og 64/25

Fullmakter gitt av styret gjelder til styret eventuelt gjør et nytt vedtak, og er ikke avhengig av nye fullmakter fra nytt styre for å være gyldige.

Vedtak: Tatt til orientering.

### Sak 88/25 Møteplan for resten av 2025

Onsdag 21. mai kl. 14.00-18.00 – Haugesund

Mandag 16. juni kl. 16.00-19.00 – Stavanger

Tirsdag 19. august kl. 16.00-19.00 – digitalt

Tirsdag 9. september kl. 16.00-20.00 – Stavanger

Onsdag 22. oktober kl. 14.00-18.00 – Haugesund

Torsdag 20. november kl. 16.00-20.00 – Stavanger

Torsdag 18. desember kl. 14.00-18.00 – Haugesund

Endringer kan forekomme – især ifht styremøte før høstmøte 2025.

29-30 oktober er det tillitsvalgtopplæring i Kristiansand for styret.

Vedtak: Tatt til etterretning.

### Sak 89/25 Kort gjennomgang av pågående saker og aktiviteter

* Blindeforbundet sentralt ved kommunikasjonsavdelingen, har vært i kontakt med Eline Øidvin og NRK Rogaland vedrørende «Førerhundens dag» 30. april, og markedsføring av denne. Øidvin opplever seg velkommen på Egon i Stavanger og kunne tenke seg å fremsnakke Egon som restaurant i media, ettersom de er svært positive til førerhunder. Egon har takket ja til å stille opp i en reportasje med NRK, de vil derimot ikke markere at førerhunder er velkomne med et klistermerke. Daglig leder har vært i kontakt med senterleder ved Herbarium, som er positive til å markere at førerhunder er velkomne på deres senter, og vil, uavhengig av dekning fra NRK, lage en filmsnutt (såkalt Reels) hvor førerhunder ønskes velkommen og publisere dette på egne sosiale plattformer.
* Protokoll etter årsmøtet: Daglig leder har gjennomgått denne med egne notater fra årsmøtet og protokollen er klar til å sendes ut til signering digitalt.
* Flere har henvendt seg til kontoret av medlemmer, pårørende og helsepersonell, for spørsmål og veiledning. Disse er satt i kontakt med rehabiliteringstjenesten vår.
* Innslipp i teams (til informasjon). Styret erfarer at daglig leder må åpne/slippe inn deltakere fra lobbyen til oppsatte møter på teams. Daglig leder har vært i kontakt med IKT om dette, og fått forklart at kun de med «blindeforbundet.no epost-adresse kan komme inn i møtet uten å vente i lobbyen først. Dette betyr at om det skal være møter uten daglig leder, må en annen fra styret, som selv skal delta i møtet, sende ut invitasjon til dette møtet.

Vedtak: Tatt til orientering.

### Sak 90/25 Regler for bruk av mail internt i styret

Reglene ble lest høyt.

Vedtak: Styret er kjent med reglene for bruk av epost i styret, og tar epostreglene til etterretning.

### Sak 91/25 Arbeidsgrupper og utvalg

Styret har følgende arbeidsgrupper, som består av følgende personer:

Høstmøte 2025:

* Elin Frønsdal
* Thor Dagfinn Bjelland
* Turid R. Tafjord
* Solfrid Kjærvoll-Birkedal, daglig leder

Arbeidsgruppen har mandat i styret til å finne et sted som er godt egnet, uavhengig av plassering i fylket, samt utarbeide forslag til program for arrangementet.

Årsmøte 2026:

* Thor Dagfinn Bjelland
* Turid R. Tafjord
* Janet Fotland
* Solfrid Kjærvoll-Birkedal, daglig leder

Arbeidsgruppen har mandat i styret til å finne et sted som er godt egnet, uavhengig av plassering i fylket, samt utarbeide forslag til program for arrangementet.

Aksjonsuka i juni:

Nordfylket: Marius Søvik

Sørfylket: Einar Fagerheim og Turid R. Tafjord. Fagerheim hører med Hildegunn Haugland om også hun vil delta.

Solfrid Kjærvoll-Birkedal, daglig leder

Tilgjengelighetsdagen 15. oktober, «Hvite stokkens dag»:

Styreleder utfordrer lokallagene på denne. Marius Søvik deltar i nordfylket.

Punktskrifts-dagen 4. januar, «Braille-dagen»:

Avventes.

Synscafeer i nord- og sørfylket:

Jamfør tidligere vedtak.

* Nordfylket: Thor Dagfinn Bjelland. Solfrid Eggen har meldt seg positiv til å delta på synscafe
* Sørfylket: Turid R. Tafjord.
* Solfrid Kjærvoll-Birkedal, daglig leder, deltar i både nord- og sørfylket.

Tilgjengelighetsutvalg i sør- og nordfylket:

Sørfylket: Einar Fagerheim, Turid R. Tafjord og Janet Fotland

Nordfylket: Berit Lunde og Paul Magne Mariussen

TT-utvalg (nytt):

* Einar Fagerheim
* Turid R. Tafjord

Styreleder og medlem av sentralstyret får naturlig mye informasjon i kraft av sine verv. Styreleder hører med Johnny Stangeland, tidligere styremedlem og fylkeslagets representant i interessepolitisk utvalg, om å delta i utvalget.

Arbeidsutvalget (AU):

AU har tidligere bestått av 3 personer; styreleder, nestleder samt ett styremedlem. AU har fungert fint; utvalget har vært bevisst sitt ansvar, diskusjonen har dreid seg om hvorvidt hvilke saker som skal på sakslisten og ikke selve sakene, noe som har medvirket til kortere og konsise styremøter. I januar 2025 ble styret oppmerksom på at AU er for stort det med tanke på stemmeberettigelsen i styret, dog hadde styret tiltro til AU og aksepterte at praksisen kunne fortsette til etter årsmøte.

I Blindeforbundets kunnskapsbank står det at fylkesstyret kan danne et AU, dog må dette kun bestå av to personer; hhv styreleder og nestleder, og AU skal samarbeide med daglig leder.

Styret tenker igjennom disse opplysningene om AU og tar en avgjørelse om hvorvidt styret skal ha et arbeidsutvalg i neste styremøte.

Vedtak: Tatt til etterretning.

### Sak 92/25 Bruk av Hvelvet

Det er fremkommet ønske om at alt av saksliste med vedlegg, samt protokoll legges i Hvelvet, istedenfor å sendes ut til styremedlem slik praksis har vært til nå. Styreleder vil sende en epost til styremedlem at alt ligger klar i Hvelvet. Ved å bruke Hvelvet unngår man at styremedlem sitter med ulike versjoner av samme dokument.

Det er behov for opplæring i bruk av Hvelvet for styremedlem. Praksis vil derfor i starten være å både sende dokumenter på epost samt å legge de i Hvelvet, og man må godta at dette kan ta litt tid.

Vedtak: Tatt til etterretning.

### Sak 93/25 Medlemskontakt

Maria Teresa Ueland og Vibeke Kaarstad vil være medlemskontakter i sørfylket, Johnny Stangeland i nordfylket. Det gis opplæring til medlemskontaktene.

Vedtak: Vibeke Kaarstad blir medlemskontakt for medlemmer i Stavanger kommune, Maria Teresa Ueland blir medlemskontakt for øvrige kommuner i sørfylket og Johnny Stangeland blir medlemskontakt i nordfylket. Nødvendig og tilstrekkelig opplæring gis medlemskontaktene.

### Sak 94/25 Likeperson på Øye poliklinikkene i Stavanger og Haugesund

Vibeke Kaarstad har lyst å gjenoppta dette vervet som likeperson ved øye poliklinikken i Stavanger. Styreleder avklarer det praktiske med SUS. Styreleder undersøker om det er noen som er interessert i å være likeperson ved øye poliklinikken i Haugesund.

Vedtak: Tatt til etterretning.

### Sak 95/25 Nedleggelse av brukerutvalg for hjelpemiddelsentralen NAV Rogaland

Det er innkalt til møte om nedleggelse av brukerutvalget, Katrine Svangtun deltar fra Blindeforbundet Rogaland. Det er avtalt møte med daglig leder og styreleder for mulige innspill til dette møtet. Daglig leder har også undersøkt med andre fylkeslag om deres praksis og erfaring, og så langt er det kun negative erfaringer å hente etter en slik sammenslåing.

Vedtak: Tatt til orientering.

### Sak 96/25 Tandemprosjektet

Ny tur er snarlig forestående, ett medlem har så langt meldt sin interesse til dagsturen.

Det er p.t 3 påmeldte medlemmer til sykkelturen med overnatting i mai, påmeldingsfrist 30.04. Ett medlem har meldt sin interesse til sykkeltur kun på lørdagen. Styret ønsker at det skal være mulighet å delta uten overnatting, da uten egenandel.

Vedtak: Tatt til orientering.

### Sak 97/25 TT-saken

Utsettes.

### Sak 98/25 Velodromprosjektet

Utsettes.

### Sak 99/25 Skriftlige orienteringssaker

Utsettes.

### Sak 100/25 Eventuelt

Neste styremøte:

Onsdag 21. mai kl. 14.00-18.00 i Haugesund.